গোলাপি

**গোলাপী** এইচ-এস-ভি বর্ণচাকতিতে লাল ও ম্যাজেন্টার মধ্যবর্তী একটি রঙ, আর-জি-বি বর্ণচাকতিতে যার হিউ কোণ ৩৩০ ডিগ্রি।

এইচ-এস-ভি (আর-জি-বি) বর্ণচাকতিতে গোলাপী একটি টারশিয়ারি রঙ। এর পরিপূরক রঙ হলো বাসন্তী সবুজ। গোলাপী (লাল+ম্যাজেন্টা) ও পিঙ্ককে (লাল+সাদা) খালি চোখে দেখতে একই রকম লাগে এবং এদের মধ্যে কমন কিছু শেডও আছে। ফলে প্রচলিতভাবে রঙদুটোকে একই ভাবা হয় এবং উভয়কেই গোলাপী বলা হয়। প্রকৃতপক্ষে তারা ভিন্ন।

মাঝেমধ্যে গোলাপীর বদলে ওয়েব রঙ FF00CC ব্যবহার করা হয় যেটা লালের চেয়ে ম্যাজেন্টার বেশি কাছাকাছি, হিউ কোণ প্রায় 320 ডিগ্রি; অথবা ওয়েব রঙ FF0077, ম্যাজেন্টার থেকে লালের অধিক নিকটবর্তী এবং হিউ কোণ প্রায় 340 ডিগ্রি। চীনা ও সুইডিশ লোকেরা তাদের হাতে ও গলায় গোলাপীরঙের নেকলেস ও ব্রেসলেট পরে, আগেকার কণ্ঠহার ব্যবহারের মতো।

## গোলাপীর ব্যুৎপত্তি
গোলাপীর (ইংরেজিঃ *rose)* রঙের নাম হিসেবে লিখিতভাবে প্রথম ব্যবহৃত হয় ১৩৮২ সালে।

গোলাপ ফুলের নামের সাথেই গোলাপী রঙের ব্যুৎপত্তি। প্রাচীন ইরানি ভাষার **varda* বা **warda* (cf. আবেস্তায় *warda*, সোগদিয়ানে *ward*, পারথিয়ানে *wâr*) থেকে আসিরীয় *wurtinnu* থেকে আরামিক *wurrdā* থেকে দক্ষিণ ইতালির উপনিবেশীয় গ্রীক ভাষায় *rhodon* (যার ইওলিক রূপ *wrodon*) হতে অসকান ভাষা হয়ে লাতিন *rosa* থেকে ইংরেজি *rose* এর উৎপত্তি।

ফারসি ভাষার তুলনামূলক ভাষাতাত্ত্বিকদের মতে, প্রাচীন ইরানি হতে মধ্য ফারসিতে রূপান্তরের সময় **varda*-র rd-বদলে-l হয় (*varda>vala*)। শেষের a-টি খসে গিয়ে হয় *val*; ফারসিতে স্বরবর্ণ v (ওয়া) বদলে হয় gu- (গু); চূড়ান্ত রূপটি *gul* বা *gol*। ক্লাসিক ফারসি ভাষায় এবং 2-3 শতাব্দী পর্যন্ত গোলাপকে বলা হতো *গুল* এবং যে পানিতে (আব) তা জন্মাতো তাকে বলতো *গুলাব*। পরবর্তীতে ফুলটিকেই গুলাব বলা হতে থাকে, আর তার রঙটি গুলাবী। ফারসি ভাষা হতে পরে বাংলা ভাষায় এসে তা গোলাপী(/গোলাপী) রূপ পেয়েছে।

## গোলাপীর রূপসমূহ
### কুয়াশা গোলাপী

**কুয়াশা** গোলাপী ওয়েব রঙটি ডানে দেখানো হলো।

রঙটি কম্পিউটারে দেখানোর জন্য এইচটিএমএল কোড *mistyrose* লিখতে হয়।

*কুয়াশা গোলাপী*  রঙনামটি প্রথম ব্যবহার করা হয় ১৯৮৭ সালে, এক্স১১ রঙ হিসেবে তখন এটি তৈরি করা হয়েছিল।

### চা-গোলাপী

ডানপাশের রঙটি **চা** গোলাপী। এটি গোলাপীর একটি সাদা মিশ্রণ। বাড়ির অভ্যন্তরীন নকশা বা শোবার ঘর রঙ করতে নারীদের কাছে এটি জনপ্রিয়।

কমলা বর্ণের গোলাপ ফুলের রঙকেও *চা-*গোলাপী বলে। তবে সেটি ভিন্ন রঙ। কমলার রূপসমূহ নিবন্ধে সেটিকে *চা গোলাপী (কমলা)* রূপে উল্লেখ করা হয়েছে।

ইংরেজি রঙনাম হিসেবে *টি-রোজ -এ*র প্রথম লিখিত ব্যবহার হয় ১৮৮৪ সালে।

এই রঙটির তথ্যসূত্র হলো ISCC-NBS Dictionary of Color Names (1955) – Color sample of tea rose (color sample #28)।

### সুড়সুড়ে গোলাপী

**সুড়সুড়ে গোলাপী** রঙটি ডানে দেখানো হলো। ১৯৯৩ সালে ক্রেয়োলা কোম্পানি এটি প্রস্তুত করে।

### পার্সী গোলাপী

পারস্যে (ইরান) গোলাপী রঙটি এতো জনপ্রিয় যে এর কয়েকটি শেডের নাম রাখা হয়েছে পার্সী, যেমন ডানে দেখানো হালকা স্বরের রঙটি **পার্সী গোলাপী**। নারীদের ফ্যাশনে এটি অত্যন্ত জনপ্রিয়।

ইংরেজি রঙনাম হিসেবে *পার্সী গোলাপী*  প্রথম লিখিত হয় ১৯২২ সালে।

### গোলাপ গোলাপী

ডানপাশে প্রদর্শিত রঙটি **গোলাপী গোলাপ** ।

গোলাপী গোলাপ নামটি লিখিতভাবে প্রথম ব্যবহৃত হয়েছে ১৭৬০ সালে।

### বনবন গোলাপী

ডানপাশের রঙটিকে বলে **বনবন** গোলাপী।

বনবন একধরনের ক্যান্ডি (লজেন্স) যার ওপর গোলাপীরঙের মিষ্টি প্রলেপ দেয়া থাকে। বনবনের প্রলেপের সেই গোলাপীকে *বনবন* গোলাপী বা ক্যান্ডি গোলাপী বলা হয়। ফ্রান্সে এই রঙটি বেশ জনপ্রিয়।

### চকচকে গোলাপী

ডানের রঙটি ১৯৪৯ ক্রেয়োলা কর্তৃক তৈরি করা হয়; মূল নাম ছিল **চকচকে** গোলাপী  কিন্তু ১৯৫৮ সালে তা পরিবর্তন করে রাখা হয় *[[ম্যাজেন্টার রূপসমূহ#ম্যাজেন্টা (ক্রেয়োলা)|ম্যাজেন্টা]]* ।

প্রথম নামটি বেশি উপযুক্ত কারণ ৩২৯ হিউ কোডবিশিষ্ট এই রঙটি ম্যাজেন্টার চেয়ে গোলাপীরই বেশি কাছাকাছি।

### থুলি গোলাপী

ডানে প্রদর্শিত রঙটি **থুলি** গোলাপী । এর প্রথম লিখিত ব্যবহার হয় ১৯১২ সালে।

*থুলি* নামটা থুল দ্বীপের প্রতি ইঙ্গিত করে।

থুলি গোলাপীর  নমুনা: ISCC-NBS Dictionary of Color Names (1955) – Color Sample of Thulite Pink (color sample #248)

এই রঙটির আরেক নাম **প্রথম ভদ্রমহিলা**। রঙনাম হিসেবে এটি লেখায় প্রথম ব্যবহৃত হয়েছে ১৯৪৮ সালে যখন অভ্যন্তরীন নকশাকারদের বহুল ব্যবহৃত প্লোকেরে রঙপদ্ধতির  উদ্বোধন করা হয় (*[https://web.archive.org/web/20100821120555/http://colors.bravo9.com/nbs-iscc-p-plochere-color-system/list/all/ Plochere Color System]*)।

### প্রান্ত গোলাপী

ডানপাশে **প্রান্ত** গোলাপী  রঙটি দেখানো হয়েছে, ১৯৯০ সালে ক্রেয়োলা এটি প্রস্তুত করে।

### ফরাসী গোলাপী

ডানপাশে **ফরাসী** গোলাপী রঙটি দেখানো হয়েছে।

১৯২৬ সালে ফরাসী গোলাপী প্রথম লিখিতভাবে ব্যবহার করা হয়।

Color sample of French rose--this color matches exactly the color sample shown as "France rose" in the 1930 book by Maerz and Paul ''A Dictionary of Color''.

### র‍্যাজমাট্যাজ (Razzmatazz)

ডানের রঙটির নাম **র‍্যাজমাট্যাজ** (Razzmatazz)। এটি ক্রিমসন-গোলাপীর একটি গাঢ় শেড।

ক্রেয়োলা কোম্পানির *নতুন রঙের নাম দেয়া* প্রতিযোগিতায় 1993 সালে এ রঙটি বাছাই করা হয়। নামটি দিয়েছিল 5-বছর-বয়সী লরা বার্তোলোমেই-হিল। সে ছিল প্রতিযোগিতাটির সর্বকনিষ্ঠ বিজয়ী।

### র‍্যাজল ড্যাজল রোজ (Razzle dazzle rose)

**র‍্যাজল ড্যাজল রোজ** (Razzle dazzle rose) রঙ ডানে দেখানো হলো। গোলাপীর এই উজ্জ্বল টোনটি ম্যাজেন্টার অধিক নিকটবর্তী।

1990 সালে ক্রেয়োলা রঙটির নাম দেয় *র‍্যাজল ড্যাজল রোজ*, তার আগে 1972 (উদ্ভাবনকাল) হতে 1990 পর্যন্ত একে বলা হতো *হট ম্যাজেন্টা*।

### পার্সী গোলাপী

ডানপাশে **পার্সী** গোলাপী(Persian rose) রঙটি প্রদর্শিত হয়েছে।

ইংরেজি রঙনাম হিসেবে *পারসিয়ান রোজ*-এর প্রথম লিখিত ব্যবহার 1921 সালে।

এ রঙটি *এ ডিকশনারি অফ কালার*-এর *পারসিয়ান রোজ* রঙের নমুনার সাথে মিলে যায়। নমুনাটি বর্ণগোলকের বহিঃপৃষ্ঠের কাছাকাছি একটি তীব্র সম্পৃক্ত রঙ; গোলকের বিষুবরেখার ঠিক নিচে, গোলাপীও ম্যাজেন্টার মাঝামাঝি। এছাড়া *পার্সী* গোলাপীরঙটিকে সিআইই ক্রোমাটিসিটি ডায়াগ্রামের পার্পল সীমানার নিকটবর্তী ও গোলাপি-ম্যাজেন্টার মধ্যবর্তী রঙ হিসেবেও বর্ণনা করা যায়।

### ফিউশা গোলাপী(Fuchsia rose)

**ফিউশা** গোলাপী(Fuchsia rose) রঙটি প্যানটোন কোম্পানি 2001 সালে তাদের *কালার অফ দ্য ইয়ার* হিসেবে নির্বাচিত করে।

রঙটির তথ্যসূত্র "প্যানটোন টেক্সটাইল পেপার এক্সটেন্ডেড (TPX)" প্রদত্ত রঙের তালিকা, রঙ #17-2031 TPX—Fuchsia rose।

### লাল গোলাপী

**লাল** **গোলাপী** রঙটি ডানে দেখানো হয়েছে।

এই রঙটির তথ্যসূত্র "প্যানটোন টেক্সটাইল পেপার এক্সটেন্ডেড (TPX)" প্রদত্ত রঙের তালিকা, রঙ #18-1852 TPX—Rose red।

### ডগউড রোজ (Dogwood rose)
**ডগউড রোজ** (Dogwood rose) রঙটিকে কখনো কখনো *ডগউড রেড*ও বলা হয়। প্রকৃতিতে ডগউড রোজ:

### র‍্যাস্পবেরী গোলাপী(Raspberry rose)

ডানপাশের রঙটি **র‍্যাস্পবেরী** গোলাপী(Raspberry rose)।

রঙটির তথ্যসূত্র: ISCC-NBS Dictionary of Color Names (1955) – Color Sample of Raspberry rose (color sample #255).

### চীনা গোলাপী(China rose)

ডানে প্রদর্শিত রঙটি **চীনা** গোলাপী বা **জবা**গোলাপী(China rose)। এটি গোলাপীর একটি গাঢ় টোন।

*চায়না রোজ* রঙনাম হিসেবে প্রথম লিপিবদ্ধ করা হয় 1925 সালে।

রঙটির তথ্যসূত্র: ISCC-NBS Dictionary of Color Names (1955)--Color Sample of China rose (color sample #258).

### স্ফটিক গোলাপী(Rose quartz)

গোলাপীধূসরাভ শেডকে বলে **স্ফটিক** গোলাপী(Rose quartz)।

1926 সালে রঙনাম হিসেবে *রোজ কোয়ার্ট্জ* প্রথম ব্যবহৃত হয়।

রঙের তথ্যসূত্র: ISCC-NBS Dictionary of Color Names (1955) – Color Sample of rose Quartz.

### গোলাপে বাদামী (Rosy brown)

ডানপাশের রঙটি ওয়েব রঙ **গোলাপে বাদামী** (Rosy brown)।

*রোজি ব্রাউন* রঙনামটি প্রথম তৈরি ও ব্যবহার করা হয় 1987 সালে, এক্স১১ রঙসমূহের অংশ হিসেবে, পরবর্তীতে (1990) যা পরিণত হয় এক্স১১ ওয়েব রঙে।

### পুরনো গোলাপী(Old rose)

ডানের রঙটি **পুরনো** গোলাপী(Old rose), এর আরেক নাম **গোলাপীর ছাই** (Ashes of rose), ভিক্টোরিয়ান আমলে সেটি খুব জনপ্রিয়তা পেয়েছিল। রঙনাম হিসেবে *ওল্ড রোজ*-এর প্রথম নথিভুক্ত ব্যবহার 1892 সালে।

রঙের তথ্যসূত্র: ISCC-NBS Dictionary of Color Names (1955) – Color Sample of Old rose (Color Sample #6), ISCC-NBS Dictionary of Color Names (1955) – Color Sample of Ashes of rose (Color Sample #6).

### রোজ ভেল (Rose vale)

ডানে প্রদর্শিত রঙটি **রোজ ভেল** (Rose vale)।

*রোজ ভেল* রঙের নাম হিসেবে ইংরেজিতে প্রথম লিখিত ব্যবহার করা হয় 1923 সালে।

রঙের তথ্যসূত্র: ISCC-NBS Dictionary of Color Names (1955) – Color Sample of rose Vale (color sample #15).

### কর্ডোভা (Cordovan)

**কর্ডোভা** (Cordovan) মধ্যম কালো শেডের গাঢ় গোলাপীরঙ।

*কর্ডোভান* ইংরেজি রঙনামরূপে প্রথম ব্যবহৃত হয় 1925 সালে।

### তামাটে গোলাপী(Rose taupe)

**তামাটে** গোলাপী(Rose taupe) রঙটি ডানে দেখানো হলো।

রঙের নাম হিসেবে *রোজ টউপে*র প্রথম নথিবদ্ধ ব্যবহার 1924 সালে।

রঙের তথ্যসূত্র: ISCC-NBS Dictionary of Color Names (1955) – Color Sample of rose Taupe (color sample #19).

### এবোনি গোলাপী(Rose ebony)

ডানে দেখানো রঙটি **এবোনি** গোলাপী(Rose ebony)। এবোনি গাঢ় কালচে রঙের একজাতীয় কাঠ।

*রোজ এবোনি*র রঙনামরূপে প্রথম লিখিত ব্যবহার 1924 সালে।

রঙের তথ্যসূত্র: ISCC-NBS Dictionary of Color Names (1955) – Color Sample of rose Ebony (color sample #47)

### কাঠগোলাপী (Rosewood)

*কাঠ*গোলাপী(Rosewood) রঙের নামটি রোজউড বা গোলাপকাঠ হতে নেয়া।

রঙনাম হিসেবে *রোজউড*-এর প্রথম বহার হয় 1892 সালে।

প্রকৃত গোলাপকাঠে যতোরকম রঙবৈচিত্র্য দেখা যায় তার 16টি নমুনা এই ওয়েবসাইটে দেখানো হয়েছে:

## জনপ্রিয় সংস্কৃতিতে গোলাপি
;ভূগোল
* ব্রিটিশ ঐতিহাসিক জন উইলিয়াম বার্গেন জর্দান শহর পেত্রাকে গোলাপীরঙের বলে অভিহিত করেন:
:*Match me such marvel save in Eastern clime,
:A rose-red city – half as old as time!*
* মরোক্কোর মারাকেশকে বলা হয় *গোলাপীশহর* (*Rose City*) কারণ এ শহরের অনেক বাড়িই বিভিন্ন মাত্রার গোলাপীরঙে রাঙানো।
* অরেগনের পোর্টল্যান্ড শহরকেও *গোলাপীশহর* বলে ডাকা হয় এর বিপুল পরিমাণ গোলাপ ফুল ও গোলাপ বাগানের জন্যে।

;হেরাল্ড্রি
* রাজকীয় কোট অফ আর্মসের ক্ষেত্রে গোলাপীএকটি আধুনিক রঙ, কানাডার হেরাল্ড্রিতে প্রায়শই ব্যবহৃত হয়।

;সঙ্গীত
* "লা ভিয়ে এন রোজে (La Vie en rose)" (অর্থ "গোলাপীকাচের মাঝে জীবন", আক্ষরিকভাবে "Life in pink") ছিল ফরাসী গায়িকা ইডেথ পিয়াফের সিগনেচার সং। তিনি 1946 সালে গানটি প্রথম জনপ্রিয় করে তোলেন। পরবর্তীতে আরো অনেক সঙ্গীতশিল্পীও এটি গেয়েছেন।
* *রোজ কালারড গ্লাসেস* (1978) কান্ট্রি গায়ক-সঙ্গীতরচয়িতা জন কনলির ডেব্যু অ্যালবাম।

;গুপ্তবিদ্যা
* নব্যযুগের স্বঘোষিত ক্লেয়ারভয়েন্ট (স্বচ্ছদৃষ্টিসম্পন্ন) লেখক সি ডব্লিউ লীডবিটারের মতে তিনি তার তৃতীয় চক্ষু দিয়ে দেখেছেন বেগুনী, নীল, সবুজ, হলুদ, কমলা, মেরুন ও গোলাপীরঙবিশিষ্ট সাতরকম *এথেরিক পরমাণু* মানুষের *এথেরিক দেহের* মধ্য দিয়ে আবর্তন করে এবং এদের মধ্যে গোলাপীপরমাণুর প্রবাহ (তার ভাষায় "ভাইটালিটি গ্লোবিউল") আসে সূর্য হতে রঙধনু-রঙা রাগচক্রে যা সবচেয়ে গুরুত্বপূর্ণ। কারণ এটি থেকেই অন্যসব এথেরিক পরমাণু সৃষ্টি হয় এবং এটি স্নায়ুতন্ত্রকে সতেজ রাখে। লীডবিটার আরো বলেন যে, পাইন গাছ হতে সর্বাধিক গোলাপীএথেরিক পরমাণু নির্গত হয় বলে এ গাছের আশেপাশে মানুষ আরাম বোধ করে।

;রাজনীতি
* জর্জিয়ার রাষ্ট্রপতি মিখাইল সাকাশভিলি 2003 সালে যে বিপ্লবের মাধ্যমে ক্ষমতায় আসেন তাকে বলে "গোলাপীবিপ্লব"।

;ধর্ম
* ক্যাথলিক চার্চের ল্যাটিন রাইটে *গডেটে* সানডে (অ্যাডভেন্টের তৃতীয় রবিবার) ও *ল্যাটারে* সানডে (লেন্টের চতুর্থ রবিবার) যাজকেরা গোলাপীরঙের পোশাক পরতে পারেন।

;রাজপ্রাসাদ
* ভার্সাই প্রাসাদের গ্র্যান্ড অ্যাপার্টমেন্ট ডু রই-এর একটি অংশ *পারদনির্মিত সেলুন* (*Salon of Mercury*) গোলাপীরঙের দেয়ালকাগজে আবৃত।

;পতাকাবিদ্যা

* লিয়নের স্পেনীয় প্রদেশের গোলাপীরঙের পতাকা আছে।
* কানাডার প্রদেশ নিউফাউন্ডল্যান্ড ও ল্যাব্রাডোরের অলিখিত পতাকা নিউফাউন্ডল্যান্ড ট্রাইকালারে হালকা গোলাপীরঙ ব্যবহার করা হয়েছে।
* ইউক্রেনীয় স্থলবাহিনীর সামরিক পতাকায় গোলাপীপটভূমি ব্যবহার করা হয়েছে।

## আরও দেখুন
*পারিজাত (রঙ)
*সেরিজ (রঙ)
*ফিউশা (রঙ)
*পিঙ্ক
*তুঁলো: "লা ভিলে রোজ"
*রঙের তালিকা

## তথ্যসূত্র

## বহিঃসংযোগ
*ISCC-NBS Dictionary of Color Names (1955) – Color dictionary used by stamp collectors to identify the colors of stamps – See sample of the color [Dark] Persian rose (color sample #254) displayed on indicated page.
*ISCC-NBS Dictionary of Color Names (1955) – Color Sample of Tea rose (color sample #28)

বিষয়শ্রেণী:রং (নির্দিষ্ট বর্ণ)
বিষয়শ্রেণী:লালের বর্ণচ্ছটা